कॉनराड संगमा

कॉनराड संगमा ( २७ जानेवारी १९७८) हे भारताच्या मेघालय राज्याचे विद्यमान मुख्यमंत्री आहेत. वडील पी.ए. संगमा ह्यांच्या २०१६ मधील मृत्यूनंतर नॅशनल पीपल्स पार्टीची धुरा कॉनराड संगमा ह्यांच्यावर आली. २०१६ ते २०१८ दरम्यान ते तुरा लोकसभा मतदारसंघातून लोकसभेवर निवडून गेले होते.

२०१८ मेघालय विधानसभा निवडणूकीमध्ये संगमा ह्यांच्या नेतृत्वाखाली एन.पी.पी. ने ६० पैकी २० जागांवर विजय मिळवला व भारतीय जनता पक्ष तसेच राष्ट्रीय लोकशाही आघाडीमधील इतर प्रादेशिक पक्षांच्या पाठिंब्याच्या बळावर सरकार स्थापन केले.

बाह्य दुवे

मेघालयचे मुख्यमंत्री
१६ वी लोकसभा सदस्य